
13. Ανδρόνικος και Ιουνία, Δημάς, Ιησούς ο Ιούστος και Κλήμης
Μελέτη με βάση τους χαρακτηρισμούς: συνεργός, συνέκδημος, συναιχμάλω-

τος, συστρατιώτης.
Συνεργάτες για τους οποίους έχουμε μόνο τα ονόματά τους, για κάποιους 

και την καταγωγή τους:

1. Ουρβανός: Ρωμ. 16.9.

2. Σώπατρος από τη Βέροια και Σεκούνδος από τη Θεσσαλονίκη: Πράξ. 20.4.

Α. Ανδρόνικος και Ιουνία
1. Ομοεθνείς του αποστόλου Παύλου: Ρωμ. 16.7α.

2. Φυλακισμένοι μαζί με τον απόστολο Παύλο: Ρωμ. 16.7β.

3. Διακεκριμένοι μεταξύ των αποστόλων: Ρωμ. 16.7γ.

4. Μαθητές του Χριστού πριν από τον απόστολο Παύλο: Ρωμ. 16.7δ. Ιωάν-

νης Χρυσόστομος, Ἑρμηνεία εἰς τὴν πρὸς Ῥωμαίους ἐπιστολήν, Ὁμιλία 31.2 [31/32], PG 60.669.33-37 και 60.669. 58-670.19: Ἀσπάσασθε Ἀνδρόνι​κον καὶ Ἰουνίαν τοὺς συγγενεῖς μου. Δοκεῖ μὲν καὶ τοῦτο ἐγκώμιον εἶναι· τὸ δὲ ἐφεξῆς πολλῷ μεῖζον. Ποῖον δὲ τοῦτο; Καὶ συναιχμαλώτους μου. Τοῦτο γὰρ ὁ μέγιστος στέφανος, ἡ μεγάλη ἀνακήρυξις... Εἶτα καὶ ἕτερος ἔπαινος· Οἵτινές εἰσιν ἐπίσημοι ἐν τοῖς ἀποστόλοις. Καίτοι καὶ τὸ ἀποστό​λους εἶναι μέγα, τὸ δὲ καὶ ἐν τούτοις ἐπισήμους εἶναι, ἐννόησον ἡλίκον ἐγ​κώμιον· ἐπίσημοι δὲ ἦσαν ἀπὸ τῶν ἔργων, ἀπὸ τῶν κατορθωμάτων. Βα​βαί, πόση τῆς γυναικὸς ταύτης ἡ φιλοσοφία, ὡς καὶ τῆς τῶν ἀποστόλων ἀξιωθῆναι προσηγορίας. Καὶ οὐδὲ ἐνταῦθα ἵσταται, ἀλλ’ ἕτερον πάλιν ἐγ​κώμιον προστίθησι, λέγων· Οἳ καὶ πρὸ ἐμοῦ γεγόνασιν ἐν Χριστῷ. Καὶ γὰρ καὶ τοῦτο ἔπαινος μέγιστος, τὸ προπηδῆσαι καὶ πρὸ τῶν ἄλλων ἐλ​θεῖν. Σκόπει δέ μοι τὴν ἁγίαν ψυχὴν πῶς κενοδοξίας ἦν καθαρά. Μετὰ γὰρ τὴν τοσαύτην καὶ τηλικαύτην δόξαν ἑτέρους ἑαυτοῦ προτίθησι, καὶ οὐκ ἀποκρύπτεται τὸ ὕστερος αὐτῶν ἐλθεῖν, οὐδὲ αἰσχύνεται τοῦτο ὁμο​λογῶν. Καὶ τί θαυμάζεις, εἰ τοῦτο οὐκ αἰσχύνεται, ὅπου γε καὶ τὸν πρότε​ρον αὐτοῦ βίον ἐκπομπεύειν οὐ παραιτεῖται, [Α´ Τιμόθ. 1.13] βλάσφημον ἑαυτὸν καὶ διώκτην καλῶν; Ἐπεὶ οὖν οὐκ εἶχε τῶν ἄλλων ἐντεῦθεν αὐτοὺς προτιθέναι, ἐζήτησε τὸν μετὰ τοὺς ἄλλους ἐλθόντα ἑαυτόν, καὶ εὗρε καὶ ἐντεῦθεν αὐτοῖς συνθεῖναι ἔπαινον, εἰπών, Οἳ καὶ πρὸ ἐμοῦ γεγόνασιν ἐν Χριστῷ [“Δώστε χαιρετίσματα στον Ανδρόνικο και την Ιουνία τους ομοε​θνείς μου”. Φαίνεται κι αυτό να είναι εγκώμιο, αλλά αυτό που ακολουθεί είναι ακόμη μεγαλύτερο. Και ποιο είναι αυτό; “Και τους συντρόφους μου στη φυλακή”. Αυτό είναι το σημαντικότερο στεφάνι, η μεγάλη ανακήρυ​ξη... Έπειτα και άλλος έπαινος: “Που είναι διακεκριμένοι ανάμεσα στους αποστόλους”. Πραγματικά και το να είναι απόστολοι ήταν σημαντικό, αλ​λά το να είναι διακεκριμένοι ανάμεσα σ’ εκείνους, σκέψου τι μεγάλο εγκώ​μιο· ήταν βέβαια διακεκριμένοι από τα έργα τους, από τα κατορθώματά τους. Πω πω, πόση ήταν η πνευματικότητα της γυναίκας αυτής, ώστε να αξιωθεί την προσφώνηση του αποστόλου. Και ούτε εδώ σταματάει, αλλά προσθέτει πάλι και άλλο εγκώμιο, λέγοντας: “Οι οποίοι πίστεψαν στον Χριστό πριν από εμένα”. Και αυτό βέβαια είναι εξαιρετικά μεγάλος έπαι​νος, το να προηγηθούν και να προχωρήσουν πριν από τους άλλους. Πρό​σεξε τώρα για χάρη μου αυτή την άγια ψυχή, πόσο καθαρή ήταν από μα​ταιοδοξία. Γιατί μετά από τόσο μεγάλη και τόσο ιδιαίτερη δόξα βάζει άλ​λους πριν από τον εαυτό του, και δεν αποκρύπτει το ότι ήρθε ύστερα απ’ αυτούς, ούτε ντρέπεται να το ομολογήσει αυτό. Και γιατί απορείς που δεν ντρέπεται γι’ αυτό, από τη στιγμή που δεν αποφεύγει να διαπομπεύει την προηγούμενη ζωή του, ονομάζοντας τον εαυτό του [Α´ Τιμόθ. 1.13] “βλά​σφημο και διώκτη”; Επειδή λοιπόν δεν μπορούσε να τους βάλει πριν από τους άλλους, αναζήτησε τον εαυτό του, που ήρθε μετά τους άλλους, και βρήκε απ’ αυτό να συνθέσει έπαινο γι’ αυτούς, λέγοντας: “Οι οποίοι πί​στεψαν στον Χριστό πριν από εμένα”].
Β. Δημάς
1. Συνεργάτης του αποστόλου Παύλου: Φιλήμ. 23-24.

2. Χαιρετίσματα από τη Ρώμη στον Φιλήμονα (62 μ.Χ.): Φιλήμ. 23-24.

3. Χαιρετίσματα από τη Ρώμη στις Κολοσσές (62 μ.Χ.): Κολ. 4.14.

4. Εγκατάλειψη του φυλακισμένου αποστόλου Παύλου στη Ρώμη (66-67 

μ.Χ.): Β´ Τιμόθ. 4.9-10α.

5. Αγάπη για την κοσμική ζωή: Β´ Τιμόθ. 4.10β (πβ. Α´ Κορινθ. 10.12, Α´ 

Ιωάν. 2.15-17).

6. Ταξίδι από τη Ρώμη στη Θεσσαλονίκη: Β´ Τιμόθ. 4.10γ. Ιωάννης Χρυσό-

στομος, Ὑπόμνημα εἰς τὴν πρὸς Τιμόθεον ἐπιστολὴν δευτέραν, Ὁμιλία 10.1 [10/10] (Patrologia Graeca 62.655.27-48): Ἀνάγκῃ κατείληπτο πολλῇ, καὶ κύριος ἀποδημίας οὐκέτι ἦν· δεσμωτήριον ᾤκει, καὶ συνεκέκλειστο ὑπὸ Νέρωνος, καὶ ὅσον οὔπω ἔμελλε τελευτᾶν. Ἵνα οὖν μὴ τοῦτο γένηται πρὸ τοῦ τὸν μαθητὴν ἰδεῖν, διὰ τοῦτο αὐτὸν καλεῖ, θεάσασθαι ποθῶν πρὸ τῆς τελευτῆς, καὶ ἴσως πολλὰ παραθέσθαι· διό φησι, Σπούδασον πρὸ χειμῶνος ἐλθεῖν πρός με. Δημᾶς γάρ με ἐγκατέλιπεν, ἀγαπήσας τὸν νῦν αἰῶνα. Καὶ οὐ λέγει, Ἵνα σε ἴδω πρὶν ἀπελθεῖν ἐκ τοῦ βίου, ὃ μάλιστα ἐλύπει· ἀλλ’, Ἐπειδὴ μόνος εἰμί, φησίν, οὐδένα ἔχω τὸν συναντιλαμβανόμενόν μου. Δημᾶς με γὰρ ἐγκατέλιπεν, ἀγαπήσας τὸν νῦν αἰῶνα, καὶ ἐπορεύθη εἰς Θεσσαλονίκην. Τουτέστι, τῆς ἀνέσεως ἐρασθείς, τοῦ ἀκινδύνου καὶ τοῦ ἀσφαλοῦς, μᾶλλον εἵλετο οἴκοι τρυφᾶν, ἢ μετ’ ἐμοῦ ταλαιπωρεῖσθαι, καὶ συνδιαφέρειν μοι τοὺς παρόντας κινδύνους. Τοῦτον διέβαλε μόνον, οὐκ αὐτὸν διαβαλεῖν βουλόμενος, ἀλλ’ ἡμᾶς στηρίξαι, ὥστε μὴ μαλακίζεσθαι ἐν τοῖς κινδύνοις μηδὲ ἐν τοῖς πόνοις· τοῦτο γάρ ἐστι, Τὸν παρόντα ἀγα​πήσας αἰῶνα· ἅμα δὲ καὶ τὸν μαθητὴν ἐπισπάσασθαι βουλόμενος [Ήταν δεσμευμένος με μεγάλο καταναγκασμό, και δεν είχε πια τη δυνατότητα να ταξιδέψει μακριά· έμενε σε φυλακή, και ήταν κλεισμένος εκεί από τον Νέ​ρωνα, και σε λίγο καιρό θα θανατωνόταν. Για να μη συμβεί λοιπόν αυτό, πριν να δει τον μαθητή του, γι’ αυτό τον προσκαλεί, επιθυμώντας να τον δει πριν από τον θάνατό του, και ίσως για να του δώσει πολλές οδηγίες· γι’ αυτό λέει: “Φρόντισε να έρθεις πριν από τον χειμώνα, γιατί ο Δημάς με εγ​κατέλειψε, επειδή αγάπησε τον τωρινό κόσμο”. Και δεν του λέει «για να σε δω πριν φύγω από τη ζωή», κάτι που θα τον λυπούσε ιδιαίτερα· αλλά «επειδή είμαι μόνος μου», λέει, «και δεν έχω κανέναν να μου συμπαραστα​θεί». “Γιατί ο Δημάς με εγκατέλειψε, επειδή αγάπησε τον τωρινό κόσμο, και πήγε στη Θεσσαλονίκη”. Δηλαδή επειδή αγάπησε την άνεση, την έλ​λειψη κινδύνου και την ασφάλεια, προτίμησε να καλοπερνά στο σπίτι, παρά να ταλαιπωρείται μαζί μου και να υπομένει για χάρη μου τους τωρι​νούς κινδύνους. Αυτόν αποδοκίμασε μόνο, όχι επειδή ήθελε να τον απο​δοκιμάσει, αλλά για να στηρίξει εμάς, ώστε να μην αποδυναμωνόμαστε στους κινδύνους και τους κόπους· γιατί αυτό είναι το “επειδή αγάπησε τον τωρινό κόσμο”· και ταυτόχρονα επειδή ήθελε να προσελκύσει και τον μαθητή του].
Γ. Ιησούς ο Ιούστος
1. Από τους λίγους συνεργάτες του αποστόλου Παύλου: Κολ. 4.11α.

2. Ενθάρρυνση για τον απόστολο Παύλο: Κολ. 4.11β.

3. Χαιρετίσματα από τη Ρώμη στις Κολοσσές (62 μ.Χ.): Κολ. 4.10-11. Ιωάννης 

Χρυσόστομος, Ὑπόμνημα εἰς τὴν πρὸς Κολοσσαεῖς ἐπιστολήν, Ὁμιλία 11.2 [11/12] (Patrologia Graeca 62.375.46-58): Καὶ Ἰησοῦς ὁ λεγόμενος Ἰοῦστος. Ἴσως Κορίνθιος ἦν οὗτος. Εἶτα πᾶσι τὸ ἐγκώμιον κοινὸν ἀποδίδωσιν, εἰ​πὼν τὸ ἰδιάζον ἑκάστου· Οἱ ὄντες ἐκ περιτομῆς· οὗτοι μόνοι συνεργοὶ εἰς τὴν βασιλείαν τοῦ Θεοῦ, οἵτινες ἐγενήθησάν μοι παρηγορία. Ἐπειδὴ εἶπε, Συναιχμάλωτος, ἵνα μὴ συγκατενέγκῃ τὴν ψυχὴν τῶν ἀκουόντων, ὅρα πῶς τοῦτο τίθησι, καὶ διανίστησιν αὐτούς· Συνεργοί, φησίν, εἰς τὴν βασι​λείαν τοῦ Θεοῦ. Ὥστε τῶν πειρασμῶν κοινωνοῦντες, τῆς βασιλείας κοινω​νοῦσιν. Οἵτινες ἐγενήθησάν μοι παρηγορία. Δείκνυσιν αὐτοὺς μεγάλους, εἴ γε Παύλῳ παρηγορία γεγένηνται [“Και ο Ιησούς, που ενονομάζεται Ιούστος”. Ίσως αυτός να ήταν Κορίνθιος. Έπειτα αποδίδει σε όλους ένα κοινό εγκώμιο, αφού έκανε λόγο για την ιδιαιτερότητα καθενός. “Αυτοί που έχουν ιουδαϊκή καταγωγή· αυτοί μόνοι ήταν συνεργάτες μου στη βα​σιλεία του Θεού, κι αυτοί έγιναν παρηγοριά σ’ εμένα”. Επειδή είπε «συν​αιχμάλωτος», για να μην επιβαρύνει την ψυχή των ακροατών του, δες πώς το θέτει, και τους ανορθώνει: «Συνεργάτες μου», λέει, «στη βασιλεία του Θεού». Ώστε όσοι συμμετέχουν στις δοκιμασίες συμμετέχουν στη βασι​λεία. «Αυτοί έγιναν παρηγοριά σ’ εμένα». Τους αναδεικνύει σε σημαντι​κούς, μια και έγιναν παρηγοριά στον Παύλο].
Δ. Κλήμης
1. Συνεργάτης του αποστόλου Παύλου: Φιλιπ. 4.3α.

2. Όνομα γραμμένο στο βιβλίο της ζωής: Φιλιπ. 4.3β.

3. Επιστολή Κλήμεντα Ρώμης Α´ προς Κορινθίους 49.5-50.3: Ἀγάπη κολλᾷ 

ἡμᾶς τῷ Θεῷ, [Α´ Πέτρ. 4.8] “ἀγάπη καλύπτει πλῆθος ἁμαρτιῶν”, ἀγάπη πάντα ἀνέχεται, πάντα μακροθυμεῖ· οὐδὲν βάναυσον ἐν ἀγάπῃ, οὐδὲν ὑ​περήφανον· ἀγάπη σχίσμα οὐκ ἔχει, ἀγάπη οὐ στασιάζει, ἀγάπη πάντα ποιεῖ ἐν ὁμονοίᾳ· ἐν τῇ ἀγάπῃ ἐτελειώθησαν πάντες οἱ ἐκλεκτοὶ τοῦ Θεοῦ· δίχα ἀγάπης οὐδὲν εὐάρεστόν ἐστιν τῷ Θεῷ. 6 Ἐν ἀγάπῃ προσελάβετο ἡμᾶς ὁ Δεσπότης· διὰ τὴν ἀγάπην, ἣν ἔσχεν πρὸς ἡμᾶς, τὸ αἷμα αὐτοῦ ἔδωκεν ὑπὲρ ἡμῶν Ἰησοῦς Χριστὸς ὁ Κύριος ἡμῶν ἐν θελήματι Θεοῦ, καὶ τὴν σάρκα ὑπὲρ τῆς σαρκὸς ἡμῶν καὶ τὴν ψυχὴν ὑπὲρ τῶν ψυχῶν ἡμῶν. 50.1 Ὁρᾶτε, ἀγαπητοί, πῶς μέγα καὶ θαυμαστόν ἐστιν ἡ ἀγάπη, καὶ τῆς τε​λειότητος αὐτῆς οὐκ ἔστιν ἐξήγησις. 2 Τίς ἱκανὸς ἐν αὐτῇ εὑρεθῆναι, εἰ μὴ οὓς ἂν καταξιώσῃ ὁ Θεός; Δεώμεθα οὖν καὶ αἰτώμεθα ἀπὸ τοῦ ἐλέους αὐ​τοῦ, ἵνα ἐν ἀγάπῃ εὑρεθῶμεν δίχα προσκλίσεως ἀνθρωπίνης, ἄμωμοι. 3 Αἱ γενεαὶ πᾶσαι ἀπὸ Ἀδὰμ ἕως τῆσδε τῆς ἡμέρας παρῆλθον· ἀλλ’ οἱ ἐν ἀγάπῃ τελειωθέντες κατὰ τὴν τοῦ Θεοῦ χάριν ἔχουσιν χῶρον εὐσεβῶν· οἳ φανε​ρωθήσονται ἐν τῇ ἐπισκοπῇ τῆς βασιλείας τοῦ Χριστοῦ [Η αγάπη μάς προσκολλά στον Θεό, [Α´ Πέτρ. 4.8] “η αγάπη καλύπτει πλήθος αμαρ​τιών”, η αγάπη σε όλα δείχνει ανεκτικότητα, δείχνει μακροθυμία· δεν υπάρχει τίποτε αλαζονικό στην αγάπη, τίποτε υπερήφανο· η αγάπη δεν έχει διχοστασία, η αγάπη δεν ανταγωνίζεται, η αγάπη κάνει τα πάντα με ομόνοια· μέσα στην αγάπη ολοκληρώθηκαν όλοι οι εκλεκτοί του Θεού· χωρίς αγάπη τίποτε δεν ευχαριστεί τον Θεό. 6 Με αγάπη μάς αποδέχτηκε ο Άρχοντας· από την αγάπη που είχε για μας έδωσε το αίμα του για χάρη μας ο Ιησούς Χριστός, ο Κύριός μας, με το θέλημα του Θεού, το σώμα του για χάρη του σώματός μας και την ψυχή του για χάρη της ψυχής μας. 50.1 Βλέπετε, αγαπητοί μου, πώς είναι κάτι μεγάλο και αξιοθαύμαστο η αγάπη, και δεν υπάρχει εξήγηση για την τελειοποίησή της. 2 Ποιος είναι ικανός να βρεθεί σ’ αυτήν, εκτός από αυτούς που ο Θεός θα καταξιώσει; Παρακα​λούμε λοιπόν και ζητούμε το έλεός του, για να βρεθούμε μέσα στην αγάπη χωρίς ανθρώπινη κλίση, άψογοι. 3 Όλες οι γενιές από τον Αδάμ ως τη ση​μερινή ημέρα πέρασαν· αλλά αυτοί που ολοκληρώθηκαν στην αγάπη με τη χάρη του Θεού κατέχουν τον χώρο των ευσεβών· κι αυτοί θα φανερωθούν κατά την τελική εμφάνιση της βασιλείας του Χριστού].

